Záznam z konferenčného medzirezortného pripomienkového konania zástupcov sekcie vedy a techniky MŠ SR s predstaviteľmi ústredných orgánov štátnej správy a SAV k „Návrhu východísk štátneho rozpočtu v oblasti vedy a techniky na rok 2002 za Slovenskú republiku“

Miesto rokovania :  Ministerstvo školstva SR
Termín rokovania:  12.7.2001 
Prítomní                : Sekcia VaT MŠ SR
 ÚO ŠS SR a SAV
                                
Rokovanie viedol:   generálny riaditeľ sekcie VaT MŠ SR, Štefan Bederka

Cieľom  rokovania bolo prerokovanie „Návrhu východísk štátneho rozpočtu v oblasti vedy a techniky na rok 2002 za Slovenskú republiku“ so zástupcami  ústredných orgánov štátnej správy SR a SAV v rámci konferenčného medzirezortného pripomienkového konania. 
Sekcia vedy a techniky MŠ SR predložila na predmetné rokovanie znenie „Návrhu východísk štátneho rozpočtu v oblasti vedy a techniky na rok 2002 za Slovenskú republiku“ ako materiál nahradzujúci pôvodne vypracovaný a predložený na rokovanie vlády SR „Návrh východísk pre prípravu návrhu rozpočtu príjmov a výdavkov v oblasti vedy a techniky na rok 2002 za Slovenskú republiku“.
Cieľom predkladaného návrhu je zabezpečiť  pri príprave návrhu štátneho rozpočtu na rok 2002 medziročný rast výdavkov na vedu a techniku v SR v súlade so schválenou Koncepciou štátnej vednej a technickej politiky do roku 2005  a zo zvýšených prostriedkov na vedu a techniku zabezpečiť priority vedy a techniky a primeranú podporu jednotlivých sektorov výskumu a vývoja v roku 2002.   

 Z á v e r  : 

Po prerokovaní pripravovaného  „Návrhu východísk štátneho rozpočtu v oblasti vedy a techniky na rok 2002 za Slovenskú republiku“ jednotlivé ústredné orgány štátnej správy SR a SAV podporujú stratégiu uvedenú v dokumente, ktorá je v súlade s Koncepciou štátnej vednej a technickej politiky (schvál. uzn. vl. č. 724/2000 a uzn. NR SR č.1228/2000) a s našimi záväzkami v rámci prístupového procesu k EÚ a odporúčajú takto vypracovaný materiál vrátane návrhu uznesenia vlády SR predložiť na rokovanie vlády SR. 

Na základe záverov medzirezortného pripomienkového konania Ministerstvo školstva SR predkladá materiál na rokovanie vlády SR bez rozporov a s podporou KOZ SR a AZZZ SR.

                                                                                         Štefan  Bederka 
                                                                        generálny riaditeľ sekcie vedy a techniky   
								
V Bratislave 12.7.2001